CELEX: 62008CN0424
Language: lv
Date: 2008-09-25 00:00:00
Title: Lieta C-424/08: Prasība, kas celta 2008. gada 25. septembrī — Eiropas Kopienu Komisija/Vācijas Federatīvā Republika

21.3.2009   
            
            
               LV
            
            
               Eiropas Savienības Oficiālais Vēstnesis
            
            
               C 69/16
            
         Prasība, kas celta 2008. gada 25. septembrī — Eiropas Kopienu Komisija/Vācijas Federatīvā Republika
   (Lieta C-424/08)
   (2009/C 69/27)
   Tiesvedības valoda — vācu
   Lietas dalībnieki
   
      Prasītāja: Eiropas Kopienu Komisija (pārstāvji — B. Schima un A. Sipos)
   
      Atbildētāja: Vācijas Federatīvā Republika
   Prasītājas prasījumi:
   
               —
            
            
               atzīt, ka neizstrādājot visām Vācijas iestādēm, uz kurām attiecas Padomes 1996. gada 9. decembra Direktīvas 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas, 9. pants, operatīvās rīcības plānus, Vācijas Federatīvā Republika nav izpildījusi pienākumus, kas tai uzlikti saskaņā ar šīs direktīvas 11. panta 1. punkta c) apakšpunktu;
            
         
               —
            
            
               piespriest Vācijas Federatīvajai Republikai atlīdzināt tiesāšanās izdevumus.
            
         Pamati un galvenie argumenti
   Direktīvas 96/82/EK 11. panta 1. punkta c) apakšpunktā ir prasīts, lai dalībvalstis nodrošinātu visiem uzņēmumiem, uz kuriem attiecas šīs direktīvas 9. pants, ārējo operatīvās rīcības plāna izstrādi, kurā norādīti ārpus uzņēmuma veicamie pasākumi. Šim ārējam operatīvās rīcības plānam būtu jāietver ne tikai informācija par glābšanas pasākumiem uzņēmuma teritorijā, kā arī ārpus uzņēmuma teritorijas, bet arī jāinformē sabiedrība par nelaimes gadījumu un pareizu rīcību. Turklāt operatīvās rīcības plānos ir jāietver arī, piemēram, informācija par citu dalībvalstu pirmās palīdzības un glābšanas dienestiem smaga nelaimes gadījuma ar iespējamu pārrobežu ietekmi gadījumā.
   Šīs prasības priekšmets ir konstatējums, ka Vācijas Federatīvā Republika, neizstrādājot uzņēmumiem, uz kuriem attiecas Direktīvas 96/82/EK 9. pants, operatīvās rīcības plānus, ir pārkāpusi šīs direktīvas 11. panta 1. punkta c) apakšpunktu.